ai4bharat/Pralekha huggingface dataset:
సమాచార, ప్రసార మంత్రిత్వ శాఖ
అభివృద్ధి పథంలో నడుస్తున్న కాంగ్రా సెంట్రల్ కోఆపరేటివ్ బ్యాంకును అభినందించిన కేంద్ర మంత్రి శ్రీ అనురాగ్ ఠాకూర్
ఉద్యోగుల అంకిత భావంతో పనిచేయడంతో బ్యాంకు 3,000 కోట్ల రూపాయల మేరకు లావాదేవీలు స్థాయికి చేరుకుంది .. శ్రీ అనురాగ్ ఠాకూర్
సహకారం ద్వారా శ్రేయస్సు సాధించాలని ప్రధానమంత్రి శ్రీ నరేంద్ర ఆకాంక్షిస్తున్నారు.. శ్రీ అనురాగ్ ఠాకూర్
అద్భుత పనితీరుతో నష్ఠాల నుంచి బయటపడి లాభాల బాట పట్టిన కాంగ్రా సెంట్రల్ కోఆపరేటివ్ బ్యాంకును కేంద్ర సమాచార ప్రసార శాఖ మంత్రి శ్రీ అనురాగ్ ఠాకూర్ అభినందించారు. గత నాలుగు సంవత్సారాలుగా 46 కోట్ల రూపాయల మేరకు నష్ఠాలను మూటగట్టుకున్న బ్యాంకు 2021-22 ఆర్థిక సంవత్సరంలో 87 కోట్ల రూపాయల లాభాన్ని ఆర్జించింది. ఆవిర్భావం తర్వాత బ్యాంకు ఇంత పెద్ద మొత్తంలో లాభం ఆర్జించడం ఇదే తొలిసారని మంత్రి అన్నారు.
 అనే నినాదాన్ని మరింత ముందుకు తీసుకువెళ్తుందని మంత్రి అన్నారు.
గత నాలుగు సంవత్సరాల కాలంలో బ్యాంకు సాధించిన అభివృద్ధి పట్ల శ్రీ ఠాకూర్ సంతృప్తి వ్యక్తం చేశారు. బ్యాంక్ నిర్వహిస్తున్న వివిధ సామాజిక భద్రతా పథకాల కింద ఖాతాదారులు పెద్ద సంఖ్యలో చేరారని అన్నారు. బ్యాంకు అభివృద్ధి సాధించడానికి సహకరించిన 1,400 మంది ఉద్యోగులను ఆయన అభినందించారు. అంకిత భావంతో ఉద్యోగులు పనిచేయడంతో బ్యాంక్ లావాదేవీలు గత నాలుగు సంవత్సరాల కాలంలో 3000 కోట్ల రూపాయల మేరకు వృద్ధి నమోదు చేశాయని అన్నారు.
కాంగ్రా సెంట్రల్ కోఆపరేటివ్ బ్యాంక్  గురించి
కాంగ్రా సెంట్రల్ కోఆపరేటివ్ బ్యాంక్ కు 1920లో రిజిస్ట్రేషన్ సర్టిఫికెట్ జారీ చేయబడింది. అదే సంవత్సరం మార్చిలో బ్యాంక్ తన కార్యకలాపాలు ప్రారంభించింది. ధర్మశాలలో ప్రధాన కార్యాలయం కలిగి ఉన్న బ్యాంక్ 26 శాఖలు కలిగి ఉంది. గత నాలుగు సంవత్సరాల కాలంలో వివిధ సూచీలలో బ్యాంక్ అద్భుతమైన వృద్ధిని సాధించింది. బ్యాంకు పెట్టుబడులు 2324 కోట్ల రూపాయలకు , రిజర్వ్ ఫండ్స్ 26 కోట్ల రూపాయలకు పెరిగాయి. 2022 మార్చి 31తో ముగిసిన ఆర్థిక సంవత్సరంలో బ్యాంకు 87.53 కోట్ల రూపాయల నికర లాభం ఆర్జించింది. 2018 మార్చి 31తో ముగిసిన ఆర్థిక సంవత్సరంలో బ్యాంకు లాభం 4.55 కోట్ల రూపాయలుగా ఉంది.
ప్రధాన మంత్రి కార్యాలయం
జి-20 శిఖరాగ్ర సదస్సు సమాపనోత్సవంలో ప్రధాని వ్యాఖ్యల అనువాద పాఠం
మిత్రులారా!
మా అందరికీ స్ఫూర్తిదాయక త్రయంపై సంపూర్ణ విశ్వాసం ఉంది.
ఈ నేపథ్యంలో జి-20 తదుపరి అధ్యక్ష బాధ్యత స్వీకరించనున్న బ్రెజిల్కు అచంచల మద్దతు ప్రకటిస్తున్నాం. మా ఉమ్మడి లక్ష్యాలను బ్రెజిల్ నాయకత్వంలో ఈ కూటమి మరింత ముందుకు తీసుకెళ్లగలదని విశ్వసిస్తున్నాం.
బ్రెజిల్ అధ్యక్షులు, నా మిత్రులైన లూలా డి సిల్వాకు నా అభినందనలు తెలుపుతూ అధ్యక్ష బాధ్యతలను ఆయనకు బదలాయిస్తున్నాను.
ఈ సందర్భంగా తన మనోభావాలను పంచుకోవాల్సిందిగా అధ్యక్షులు లూలాను కోరుతున్నాను.

మాననీయులు/గౌరవనీయులైన అధినేతలారా!
భారత జి-20 అధ్యక్షత హోదా ఈ ఏడాది నవంబరుదాకా కొనసాగుతుందన్నది మీకందరికీ తెలిసిందే. కాబట్టి మాకు ఇంకా రెండున్నర నెలల సమయం ఉంది.
అయితే, గడచిన రెండు రోజులలో మీరంతా అనేక అంశాలను ముందుకు తెచ్చారు. సూచనలు, సలహాలు ఇవ్వడంతోపాటు పలు ప్రతిపాదనలు చేశారు.
వీటన్నిటినీ మరొకసారి కూలంకషంగా పరిశీలించాల్సిన బాధ్యత మాపై ఉంది. తద్వారా వాటి అమలును వేగిరపరచే మార్గాన్వేషణకు వీలుంటుంది.
ఈ నేపథ్యంలో నవంబరు ఆఖరులోగా వర్చువల్ మాధ్యమం ద్వారా మరోసారి జి-20 సమావేశం నిర్వహించాలని నేను ప్రతిపాదిస్తున్నాను.
ప్రస్తుత సదస్సులో ప్రస్తావనకు వచ్చిన చర్చనీయాంశాలపై ఆ సమావేశంలో సమీక్షిద్దాం.
దీనికి సంబంధించిన వివరాలను మా బృందం మీ అందరితోనూ పంచుకుంటుంది.
ఆ మేరకు వర్చువల్ మాధ్యమ సమావేశంలో మీరంతా పాల్గొంటారని ఆశిస్తున్నాను.
మాననీయులు/గౌరవనీయులైన అధినేతలారా!
ఒకే భూమి-ఒకే కుటుంబం-ఒకే భవిష్యత్తు దిశగా మన పయనం ఆహ్లాదకరంగా సాగిపోవాలని ఆకాంక్షిస్తూ ప్రస్తుత జి-20 శిఖరాగ్ర సదస్సుకు నేను భరతవాక్యం పలుకుతున్నాను.
స్వస్తి అస్తు విశ్వస్య!
అంటే “ప్రపంచం ఆశలన్నీ నెరవేరి శుభం కలుగుగాక!’ అని అర్థం.
మా 140 కోట్ల మంది భారతీయుల శుభకామనలతో మీకందరికీ నా హృదయపూర్వక కృతజ్ఞతలు తెలియజేసుకుంటున్నాను!
బాధ్యత నిరాకరణ ప్రకటన- ప్రధానమంత్రి శ్రీ నరేంద్ర మోదీ పత్రికా ప్రకటనకు ఇది స్వేచ్ఛానువాదం మాత్రమే. వాస్తవ ప్రకటన హిందీ భాషలో జారీ చేయబడింది.
పౌర విమానయాన మంత్రిత్వ శాఖ
67.5 లక్షల మంది భారతీయులను స్వదేశానికి చేర్చిన 'వందే భారత్ మిషన్'
కరోనా ఆంక్షల కారణంగా విదేశాల్లో చిక్కుకుపోయిన 67.5 లక్షలకు పైగా భారతీయులను 'వందే భారత్ మిషన్' స్వదేశానికి చేర్చింది.
"67.5 లక్షల మంది భారతీయులు వందే భారత్ మిషన్ ద్వారా స్వదేశానికి చేరుకున్నారు, ఈ సంఖ్య పెరుగుతూనే ఉంది" అని, పౌర విమానయాన శాఖ మంత్రి శ్రీ హర్దీప్ సింగ్ పూరి ట్వీట్ చేశారు. "విదేశాల్లో చిక్కుకుపోయిన, నిరాశకు గురైనవారిని తిరిగి ఇళ్లకు చేర్చడం మాత్రమే ఈ మిషన్ ఉద్దేశం కాదు. ఇది ఆశల్ని చిగురింపజేసే, ఆనందాన్ని కలిగించే మిషన్. కఠిన పరిస్థితుల్లో తమను భారత్ వదిలేయదు అని ప్రజలు తెలుసుకునేందుకు ఉద్దేశించిన మిషన్" అని ట్వీట్లో పేర్కొన్నారు.
కరోనా కారణంగా విదేశాల్లో చిక్కుకుపోయిన భారతీయులను తిరిగి స్వదేశానికి చేర్చడానికి గతేడాది మే 7న ప్రపంచంలోనే అతి పెద్ద తరలింపు కార్యక్రమాన్ని భారత్ చేపట్టింది.
తొలుత ఎయిర్ ఇండియా, దాని అనుబంధ సంస్థ అయిన ఎయిర్ ఇండియా ఎక్స్ప్రెస్ ఈ కార్యక్రమంలో కీలకంగా పాల్గొన్నాయి. తర్వాత, ఇతర విమానయాన సంస్థలకు కూడా అవకాశం కల్పించారు. నౌకాదళ నౌకల్ని కూడా ఈ మిషన్లో వినియోగించారు.
వాణిజ్యం, పరిశ్రమల మంత్రిత్వ శాఖ
యుఎస్లోని భారతీయ ప్రవాసులు 'వసుధైవ కుటుంబం' ఆలోచన విధానానికి నిజమైన రాయబారులు - శ్రీ గోయల్
‘ఇండియా-అమెరికా స్టార్టప్ సేతు’ భారతీయులు, అమెరికన్ కంపెనీల మధ్య వారధిగా పనిచేస్తుంది, పరివర్తన, నైపుణ్యం పెంపులో
ఔత్సాహిక పారిశ్రామికవేత్తలకు ఊతం ఇస్తుంది - శ్రీ గోయల్
మన స్వేచ్ఛా వాణిజ్య ఒప్పందాలు భారతదేశ జాతీయ ప్రయోజనాలకు కట్టుబడి ఉన్నాయి - శ్రీ గోయల్
పండుగలకు, బహుమతుల కోసం ఓడిఓపి ఉత్పత్తులను ఉపయోగించాలని శ్రీ గోయల్ భారతీయ ప్రవాసులను కోరారు
శాన్ ఫ్రాన్సిస్కోలో జరిగిన కమ్యూనిటీ రిసెప్షన్లో ప్రసంగించిన శ్రీ గోయల్
'వసుధైవ కుటుంబం'  అనే గొప్ప ఆలోచన విధానానికి నిజమైన రాయబారులు అమెరికాలోని భారతీయ ప్రవాసులు అని కేంద్ర వాణిజ్యం, పరిశ్రమలు, వినియోగదారుల వ్యవహారాలు, ఆహారం, ప్రజాపంపిణీ, జౌళి శాఖ మంత్రి శ్రీ పీయూష్ గోయల్ అన్నారు. భాగస్వామ్యాలు, కొత్త సాంకేతికతలు, కొత్త ఆలోచనల ద్వారా సహకారం అందించడం, మద్దతు ఇవ్వడం ద్వారా అమెరికాలో వారి అసాధారణమైన విలువ సృష్టించుకోవడమే కాకుండా భారతదేశానికి తిరిగి అందించినందుకు భారతీయ సమాజాన్ని ఆయన అభినందించారు. శాన్ ఫ్రాన్సిస్కోలో జరిగిన కమ్యూనిటీ రిసెప్షన్లో ఆయన ప్రసంగించారు. .
ప్రధాని మోదీ నాయకత్వంలో దేశం ఆత్మనిర్భర్గా మారేందుకు అన్ని ప్రయత్నాలు చేస్తోందని శ్రీ గోయల్ అన్నారు. ప్రభుత్వం ఎగుమతులకు పెద్దపీట వేస్తోందని, ప్రభుత్వంలో మరింత సమన్వయంతో పనిచేయడంపై దృష్టి సారించామని, భారతదేశంలోకి పెట్టుబడులను ప్రోత్సహించేందుకు అనేక కార్యక్రమాలు చేపట్టామని, కొత్త రవాణా విధానాలను, పెట్రోల్లో ఇథనాల్ను కలపడాన్ని ప్రభుత్వం ప్రోత్సహిస్తోందని చెప్పారు. సెమీకండక్టర్స్ పాలసీ, గ్లోబల్ స్కేల్ ఆఫ్ ఆపరేషన్స్తో పెద్ద ఫ్యాక్టరీలను ప్రోత్సహించడానికి 13 రంగాలకు ఉత్పాదక ఆధారిత ప్రోత్సాహకాల పథకం గురించి కూడా ఆయన మాట్లాడారు.
భారత్లో పెట్టుబడులు పెట్టాలనుకునే కంపెనీలకు తగు సహకారం అందిస్తున్నామని శ్రీ గోయల్ తెలిపారు. భారతదేశం భారీ మార్కెట్ సామర్థ్యాన్ని అందిస్తుందని, ఇది పెట్టుబడికి చాలా ఆకర్షణీయంగా ఉంటుందని, ఆయన అన్నారు.
భారత్తో కలిసి పనిచేయడానికి ప్రపంచవ్యాప్తంగా చాలా ఆసక్తి ఉందని, అభివృద్ధి చెందిన దేశాలతో మెరుగైన వాణిజ్య ఏర్పాట్లపై మా దృష్టి ఉందని అన్నారు. మా స్వేచ్ఛా వాణిజ్య ఒప్పందాలు భారతదేశ జాతీయ ప్రయోజనాలపై ఆధారపడి ఉన్నాయని, ఎఫ్ టి ఏ లపై అనేక దేశాలతో చురుకైన చర్చలు జరుగుతున్నాయని ఆయన అన్నారు.
పండుగలు, ఇతర సందర్భాలలో బహుమతిగా ఇవ్వడానికి ఓడిఓపి  ఉత్పత్తులను ఉపయోగించాలని ప్రవాస భారతీయులను కోరుతూ, ఇది భారతదేశంలోని మిలియన్ల మంది నేత కార్మికులు, చేతివృత్తుల వారికి జీవనోపాధిని కల్పిస్తుందని అన్నారు.
భారతదేశం మెరుగ్గా మారుతున్నదని, ఈ రోజు చాలా ఆత్మవిశ్వాసంతో ఉందని, శ్రీ గోయల్ అన్నారు. రాబోయే 25 ఏళ్లలో అభివృద్ధి చెందిన దేశంగా ఎదగడానికి భారతదేశం చేస్తున్న ప్రయాణంలో ప్రవాస భారతీయుల సహకారం, భాగస్వామ్యాన్ని ఆయన కోరారు.
|
ఆరోగ్య, కుటుంబ సంక్షేమ మంత్రిత్వ శాఖ
|
కోవిడ్ 19 టీకాలు- 84వ రోజు
ఇప్పటిదాకా 9.78 కోట్లు పైబడ్డ కోవిడ్ టీకా డోసులు ఈరోజు సాయంత్రం 8 వరకు 32.16 లక్షల టీకాలు
దేశవ్యాప్తంగా ఇచ్చిన కోవిడ్ టీకా డోసుల సంఖ్య9.78 కోట్లు దాటింది. సాయంత్రం 8 గంటలకు అందిన సమాచారం ప్రకారం 9,78,71,045 టీకా డోసులిచ్చారు. ఇందులో 89,87,818 డోసులు ఆరోగ్యసిబ్బందికిచ్చిన మొదటి డోసులు, 54,78,562 డోసులు వారికిచ్చిన రెండో డోసులు, 98,65,504 డసులు కోవిడ్ యోధులకిచ్చిన మొదటి డోసులు, 46,56,236 డోసులు కోవిడ్ యోధులకిచ్చిన రెండో డోసులు, 2,81,30,126 డోసులు 45-59 ఏళ్ళమధ్య ఉన్న వారికిచ్చిన మొదటి డోసులు, 5,79,276 డోసుల 45-59 ఏళ్ళ మధ్య ఉన్నవారికిచ్చిన రెండో డోసులు, 3,85,92,532 డోసులు 60 ఏళ్ళ పైబడ్డవారికిచ్చిన మొదటి డోసులు, 15,80,991 డోసులు వారికిచ్చిన రెండో డోసులు ఉన్నాయి.
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ వారు
|
|
60 పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
89,87,818
|
|
54,78,562
|
|
98,65,504
|
|
46,56,236
|
|
2,81,30,126
|
|
5,79,276
|
|
3,85,92,532
|
|
15,80,991
|
|
8,55,75,980
|
|
1,22,95,065
84వ రోజైన నేడు సాయంత్రం 8 గంటలవరకు మొత్తం 32,16,949 టీకా డోసులు ఇచ్చారు. ఇందులో 28,24,066 మంది లబ్ధిదారులు మొదటి డోస్ తీసుకున్నవారు కాగా 3,92,883 మంది రెండో డోస్ తీసుకున్నారు. తుది నివేదిక రాత్రి పొద్దుపోయాక అందుతుంది.
|
|
తేదీ: ఏప్రిల్ 9, 2021 
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ వారు
|
|
60 పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
11,572
|
|
27,795
|
|
51,427
|
|
1,08,905
|
|
18,56,773
|
|
51,732
|
|
9,04,294
|
|
2,04,451
|
|
28,24,066
|
|
3,92,883
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 64.65 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.78 కోట్లకుపైగా నిల్వలు, ఉపయోగించని డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
64,65,07,160
|
|
అందుబాటులోని నిల్వలు
|
|
4,78,94,030
64.65 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా, ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 4.78 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
ఆయుష్మాన్ భారత్ డిజిటల్ మిషన్పై అప్డేట్
నేషనల్ డిజిటల్ హెల్త్ మిషన్ ను 2020 ఆగస్టు 15న ఆరు కేంద్ర పాలిత ప్రాంతాలు- అండమాన్ & నికోబార్, చండీగఢ్, దాద్రా & నగర్ హవేలీ మరియు డామన్ & డయ్యూ, లడఖ్, లక్షద్వీప్ మరియు పుదుచ్చేరిలో పైలట్గా ప్రారంభించబడింది. ఎలక్ట్రానిక్ పద్ధతిలో పౌరుల ఆరోగ్య వివరాలను రూపొందించడానికి, డిజిటల్ హెల్త్ ఎకో సిస్టమ్ ద్వారా ఆరోగ్య సేవలను సులభతరం చేయడానికి సాఫ్ట్ వేర్ ఆధారిత కంప్యూటర్ వ్యవస్థ ద్వారా నేషనల్ డిజిటల్ హెల్త్ ఎకో సిస్టమ్ ను ఏర్పాటు చేయడం ఆయుష్మాన్ భారత్ యొక్క లక్ష్యం.
నేషనల్ డిజిటల్ హెల్త్ మిషన్ యొక్క మూడు కీలక రిజిస్ట్రీలు.. అంటే హెల్త్ ఐడీ, హెల్త్ ప్రొఫెషనల్ రిజిస్ట్రీ , హెల్త్ ఫెసిలిటీ రిజిస్ట్రీ  మరియు డేటా మార్పిడి కోసం డిజిటల్ ఇన్ఫ్రాస్ట్రక్చర్లు ఈ కేంద్రపాలిత ప్రాంతాల్లో అభివృద్ధి చేయడంతోపాటు అమలు చేస్తున్నారు. సెప్టెంబర్, 27 2021న ఆయుష్మాన్ భారత్ యొక్క లక్ష్యాన్ని నిర్ధారించడం జరిగింది. ఆయుష్మాన్ భారత్ డిజిటల్ మిషన్ కోసం నేషనల్ హెల్త్ అథారిటీ కి రూ.45 కోట్లు విడుదలయ్యాయి.
మార్చి, 28 2022 వరకు దేశవ్యాప్తంగా 20,97,55,222 హెల్త్ ఐడీలు  సృష్టించబడ్డాయి. రాష్ట్రాల వారీగా రూపొందించబడిన ఆరోగ్య ఐడీల  వివరాలు అనుబంధంలో ఉన్నాయి.
ఆయుష్మాన్ భారత్ డిజిటల్ మిషన్ ను అమలు చేసే ఏజెన్సీగా.. నేషనల్ హెల్త్ అథారిటీ  ఐఈసీ మెటీరియల్స్ ద్వారా ఆరోగ్య సంరక్షణ సౌకర్యాలపై అవగాహన, ప్రచార కార్యక్రమాలను ప్రారంభించింది. ఔట్రీచ్ కార్యకలాపాలలో భాగంగా, ఆయుష్మాన్ భారత్ డిజిటల్ మిషన్ లో అవగాహన పెంచడానికి మరియు భాగస్వామ్యాన్ని పెంచడానికి బహుళ సంక్షిప్త సందేశాల ప్రచారాలు ప్రారంభించబడ్డాయి. అంతేకాకుండా వైద్యులతో వెబ్నార్లు నిర్వహించబడ్డాయి.
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ మంగళవారం రాజ్యసభలో లిఖితపూర్వక సమాధానంలో ఈ విషయాన్ని వెల్లడించారు.
పౌర విమానయాన మంత్రిత్వ శాఖ
అంతర్జాతీయ ప్రయణీకులకు కోవిడ్-19 పరీక్షలు
విమానాశ్రయ ప్రవేశ ద్వారం దగ్గరే ప్రయోగాత్మక పరీక్షకు అనుమతి
అంతర్జాతీయ ప్రయాణీకుల రాకపోకలను సులభతరం చేస్తూ పౌర విమానయాన శాఖ విమానాశ్రయపు ప్రవేశ ద్వారం దగ్గరే ఆర్ టి - పిసిఆర్ పరీక్షలను ప్రయోగాత్మకంగా అనుమతిస్తోంది. ఈ మార్గదర్శకాల ముఖ్యాంశాలు ఇలా ఉన్నాయి:
 విమానాశ్రయ నిర్వాహకుడు శాంపిల్ సేకరణ, వెయిటింగ్ లాంజ్ ఒకేచోట ఉండేలా చూసి ఆర్ టి-పిసిఆర్ పరీక్షకు ఏర్పాటు చేస్తాడు
 వెయిటింగ్ లాంజ్ మిగతా కార్యకలాపాల ప్రదేశానికి దూరంగా ఉండాలి. ఆరోగ్య, కుటుంబ సంక్షేమ మంత్రిత్వశాఖ జారీచేసిన అన్ని మార్గదర్శకాలతో అన్ని శానిటైజేషన్ పద్ధతులూ, భౌతిక దూరమూ పాటించాలి. ప్రయాణికులకు అవసరమయ్యే వైఫై, ఎఫ్ అండ్ బి ఎంపిక అవకాశం, బాత్రూంలు లాంటి కనీస సౌకర్యాలన్నీ కల్పించాలి. పరీక్షలు, ఇతర సౌకర్యాలకు నగదు రహిత లావాదేవీలకు అవకాశం కల్పించాలి.
 ప్రయాణీకుడు కోవిడ్ పరీక్ష ఫలితాలకోసం వెయిటింగ్ లాంజ్ లో ఉండాలన్నా, లేదా అప్పటివరకు కేటాయించిన హోటల్ గదిలో ఐసొలేషన్ లో వేచి ఉండటమా ఎంచుకునే అవకాశాన్ని విమానాశ్రయ నిర్వాహకుడు కల్పించాలి.
 ఐసి ఎంఆర్, ఎన్ ఎ బి ఎల్ వారి నియమనిబంధనలకు కచ్చితంగా లోబడి మాత్రమే శాంపిల్ సేకరణ జరగాలి
 ప్రయాణీకులు ఆర్ టి -పిసిఆర్ పరీక్షలకోసం సంబంధిత వెబ్ సైట్ ద్వారా లేదా తగిన ఆన్ లైన్ వేదికల ద్వారాఆన్ లైన్ లో బుక్ చేసుకోవాలి. విమానాశ్రయ నిర్వాహకుడు ఈ పరీక్షల ప్రక్రియ సాఫీగా సాగటానికి తగిన చర్యలు తీసుకోవాలి.
 ప్రయాణీకుఇ పాస్ పోర్ట్ ను అధికారులు శాంపిల్ సేకరణ జరిపే వెయిటింగ్ లాంజ్ దగ్గరే తీసుకొని పరీక్ష ఫలితం వచ్చేదాకా తమదగ్గరే ఉంచుకోవాలి.
 పరీక్ష ఫలితం నెగటివ్ అయిన పక్షంలో ప్రయాణీకుణ్ణి వెయిటింగ్ లాంజ్ నుంచి వెలుపలికి వెళ్ళే ద్వారం గుండా డిపార్చర్స్ వైపు వెళ్ళి విమానం ఎక్కటానికి అనుమతిస్తారు. ఒకవేళ ఫలితం పాజిటివ్ అయితే, ఐసిఎంఆర్ నిబంధనలకు అనుగుణంగా తదుపరి చర్యలు తీసుకుంటారు.
 ఏ ప్రయాణీకుడూ అనధికార ద్వారం గుండా వెలుపలికి వెళ్ళే అవకాశం ఇవ్వకూడదు.
పౌర విమానయాన శాఖ సహాయ మంత్రి శ్రీ హర్దీప్ సింగ్ పూరి ఈరోజు రాజ్యసభకు ఇచ్చిన లిఖితపూర్వక సమాధానంలోనిదే ఈ సమాచారం.
సమాచార, ప్రసార మంత్రిత్వ శాఖ
ఐజ్వాల్ లో ఇండియన్ ఇన్స్టిట్యూట్ అఫ్ మాస్ కమ్యూనికేషన్ ఈశాన్య ప్రాంత రీజినల్ క్యాంపస్ ని ప్రారంభించిన రాష్ట్రపతి
మిజోరం పర్యటనలో ఉన్న రాష్ట్రపతి శ్రీమతి ద్రౌపది ముర్ము ఈరోజు ఐజ్వాల్లో ఇండియన్ ఇన్స్టిట్యూట్ ఆఫ్ మాస్ కమ్యూనికేషన్ శాశ్వత ఈశాన్య ప్రాంత క్యాంపస్ను ప్రారంభించారు. క్యాంపస్ స్వల్ప వ్యవధి మీడియా, కమ్యూనికేషన్ కోర్సులతో పాటు ఇంగ్లీష్ జర్నలిజం, డిజిటల్ మీడియాలో పోస్ట్ గ్రాడ్యుయేట్ డిప్లొమా కోర్సులను నిర్వహిస్తుంది.
భారత ప్రభుత్వ సమాచార, ప్రసార మంత్రిత్వ శాఖ కింద నడుస్తున్న స్వయంప్రతిపత్త సంస్థఇండియన్ ఇన్స్టిట్యూట్ ఆఫ్ మాస్ కమ్యూనికేషన్ , దేశంలోనే జర్నలిజంలో ఒక ప్రీమియర్ ఇన్స్టిట్యూట్. న్యూఢిల్లీలోని ప్రధాన క్యాంపస్తో, ఐఐఎంసి ఒడిషాలోని దెంకనల్, మిజోరంలోని ఐజ్వాల్, జమ్మూ కాశ్మీర్లో లోని జమ్ము, కేరళలోని కొట్టాయం,మహారాష్ట్రలోని అమరావతిలో ఐదు ప్రాంతీయ క్యాంపస్లను కలిగి ఉంది. ప్రాంతీయ క్యాంపస్లను దేశవ్యాప్తంగా మీడియా విద్య అవసరాన్ని తీర్చడం లక్ష్యంగా ఏర్పాటు చేసారు. ఈ సందర్భంగా రాష్ట్రపతి మాట్లాడుతూ, “ఐజ్వాల్లోని ఇండియన్ ఇన్స్టిట్యూట్ ఆఫ్ మాస్ కమ్యూనికేషన్ శాశ్వత క్యాంపస్ను ప్రారంభించడం సంతోషంగా ఉంది, ఇది మొత్తం ఈశాన్య రాష్ట్రాలలో మీడియా, మాస్ కమ్యూనికేషన్ అధ్యయనాలకు ప్రోత్సాహాన్ని ఇస్తుంది. ఐఐఎంసి అనేది మీడియా, మాస్ కమ్యూనికేషన్ డొమైన్లో కొత్త ఆలోచనలు, సృజనాత్మకత, పరిశోధన, ఆవిష్కర్తలను అభివృద్ధి చేసే డైనమిక్ లెర్నింగ్, అభ్యాస వాతావరణాన్ని అందించే ఒక గౌరవప్రదమైన సంస్థ" అని అన్నారు.
ఐఐఎంసి నార్త్ ఈస్ట్ క్యాంపస్ 2011లో మిజోరాం విశ్వవిద్యాలయం అందుబాటులో ఉంచిన తాత్కాలిక భవనం నుండి పని చేయడం ప్రారంభించింది. క్యాంపస్ నిర్మాణ పనులు 2015లో ప్రారంభమై 2019లో పూర్తయ్యాయి. మొత్తం వ్యయం రూ. 25 కోట్లు. మిజోరాం విశ్వవిద్యాలయం ఇచ్చిన 8 ఎకరాల స్థలంలో ఐఐఎంసి శాశ్వత క్యాంపస్లో హాస్టళ్లు మరియు స్టాఫ్ క్వార్టర్లతో పాటు ప్రత్యేక అడ్మినిస్ట్రేటివ్, అకడమిక్ భవనాలు ఉన్నాయి.
దాని ప్రారంభం నుండి, క్యాంపస్ ఇంగ్లీష్ జర్నలిజంలో పీజీ డిప్లొమా కోర్సును అందిస్తోంది, దీని కోసం చాలా మంది విద్యార్థులు భారతదేశంలోని ఇతర ప్రాంతాల నుండి,కొంతమంది ఈశాన్య రాష్ట్రాల నుండి వచ్చారు. ఈ సంవత్సరం, అన్ని ఐఐఎంసి క్యాంపస్లలో ఇంగ్లీష్ జర్నలిజంలో రెండవసారి టాపర్గా నిలిచినందుకు ఇన్స్టిట్యూట్ గర్విస్తుంది.
క్యాంపస్ తన విద్యార్థులను క్యాంపస్ ప్లేస్మెంట్లు, వారి స్వంత ప్రయత్నాల ద్వారా దేశవ్యాప్తంగా ప్రసిద్ధ మీడియా సంస్థల్లో ఉద్యోగాలు పొందేలా చేస్తుంది. ప్రతి సంవత్సరం విద్యార్థులు, దూరదర్శన్, ఆల్ ఇండియా రేడియో, పిటిఐ, ఇతర ప్రముఖ ప్రైవేట్ మీడియా సంస్థలలో తమ స్వంతగానే సముచితమైన ఉద్యోగాలను పొందుతున్నారు.
ఇండియన్ ఇన్స్టిట్యూట్ ఆఫ్ మాస్ కమ్యూనికేషన్ , న్యూఢిల్లీ 1965లో దేశంలో, ఇతర అభివృద్ధి చెందుతున్న దేశాలలో మీడియా నిపుణుల శిక్షణ అవసరాలను తీర్చడానికి ప్రారంభం అయింది. అప్పటి నుండి ఇది ఇండియన్ ఇన్ఫర్మేషన్ సర్వీస్ కోసం శిక్షణా సంస్థగా కూడా పనిచేసింది
అంతరిక్ష విభాగం
మిషన్ గగన్యాన్
గగన్ యాన్ కార్యక్రమ ప్రస్తుత స్థితిగతులు దిగువన పేర్కొన్నట్టు ఉన్నాయిః
(వ్యోమగామి శిక్షణ కేంద్రాన్ని బెంగళూరులో ప్రారంభించడం జరిగింది. శిక్షణా కార్యక్రమాలు నూతనంగా ప్రారంభించిన వ్యోమగామి శిక్షణా కేంద్రంలో పురోగమన దిశలో ఉన్నాయి.
గగన్ యాన్ కి అవసరమైన వ్యవస్థల, ఉపవ్యవస్థల నమూనా పూర్తి అయింది. అంతరిక్ష నౌక నిర్మాణం వివిధ దశల్లో ఉంది. హ్యూమన్ రేటెడ్  క్రయోజెనిక్ ఇంజన్ దీర్ఘకాల అర్హత పరీక్ష, హ్యూమన్ రేటెడ్ వికాస్ ఇంజిన్ తొలి దశ పరీక్ష పూర్తి అయింది. గగన్ యాన్ సర్వీస్ మాడ్యూల్ చోదన వ్యవస్థ తలి దశ నిరూపణ పరీక్షలు పూర్తి అయ్యాయి.
సేవలను అందించే వారితో సహా క్షేత్రస్థాయి నెట్వర్క్ కోసం కాన్సెప్ట్ డెమాన్స్ట్రేషన్ ద్వారా రూఢి చేయడం పూర్తి అయింది.
కక్షీయ మాడ్యూల్ తయారీ కోసం సమగ్ర కేంద్ర నిర్మాణం పూర్తి అయ్యే దశలో ఉంది.
అటు జాతీయ, అంతర్జాతీయ ఏజెన్సీలతో ఎంఒయు, కాంట్రాక్టులు, అమలు ఏర్పాట్లు కి సంబంధించిన కార్యకలాపాలు సజావుగా సాగుతున్నాయి. మానవ కేంద్రంగా వివిధ ఉత్పత్తుల ఆకృతి/ రూపకల్పన పూర్తి అయింది, వివిధ మూలరూపాలకు వాస్తవ రూపం ఇస్తున్నారు. ఎం/ ఎస్ గ్లావ్కోస్మోస్ , సిఎన్ఇఎస్  చేసుకున్న ఒప్పందాలకు సంబంధించి ఉత్పత్తుల బట్వాడా సంస్థను చేరుకోవడం ప్రారంభమైంది.
క్రూ రికవరీ ఆపరేషన్ల (జాతీయ భద్రతకు అవసరమైన కీలకమైన పరికరాలు, సిబ్బంధి కోసం వెతికి, గుర్తించి, వెనక్కి తేవడంలో పాత్ర, బాధ్యతలు కేటాయించి, రిహార్సిల్స్ను ఖరారు చేశారు. నామమాత్రపు మిషన్ల పరిస్థితుల కోసం వివరణాత్మక కార్యాచరణ అవసరాలను రూపొందించారు.
సూక్ష్మగురుత్వాకర్షణ అభివృద్ధికి సంబంధించిన కార్యకలాపాలు ప్రారంభం అయ్యాయి. ప్రయోగాల కోసం ఊహాత్మక నమూనా సమీక్ష కింద ఉంది.
హార్డ్ వేర్ మూలరూపం, పరికరాల సరఫరా, ఆరోగ్య పర్యవేక్షణా పరికరాలు, వర్చువల్ రియాలిటీ తదితర వివిధ గగన్యాన్ కార్యకలాపాల కోసం ప్రభుత్వం ప్రైవేటు రంగాన్ని, స్టార్టప్లను ప్రోత్సహిస్తోంది.
ఈ సమాచారాన్ని సిబ్బంది, ప్రజా ఫిర్యాదులు &పింఛన్లు, ప్రధానమంత్రిత్వ కార్యాలయ మంత్రిత్వ శాఖ సహాయ మంత్రి బుధవారం లోక్సభలో ఇచ్చిన లిఖితపూర్వక సమాధానం ద్వారా వెల్లడించారు.
ప్రధాన మంత్రి కార్యాలయం
ఇటాలియన్ హిందూ యూనియన్ ప్రతినిధుల తో భేటీ అయిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఇటాలియన్ హిందూ యూనియన్-సనాతన ధర్మ సంఘ ప్రతినిధులు సహా వేరు వేరు సంస్థల కు చెందిన సముదాయ సభ్యుల తో భేటీ అయ్యి వారి తో సంప్రదింపులు జరిపారు.
ప్రధాన మంత్రి ఇటలీ లో భారతీయ సంస్కృతి ని ప్రవర్ధమానం చేయడం లో వారు పోషిస్తున్నటువంటి పాత్ర ను ప్రధాన మంత్రి మెచ్చుకొన్నారు.
రక్షణ మంత్రిత్వ శాఖ
మలేషియా నిర్వహిస్తున్న ద్వైపాక్షిక విన్యాసాలలో పాల్గొంటున్న భారతీయ వైమానిక దళం
ఉదరశక్తి పేరిట జరుగుతున్న ద్వైపాక్షిక విన్యాసాల కోసం భారతీయ వైమానిక దళ బృందం ఒక శుక్రవారం మలేషియాకు బయలుదేరి వెళ్ళింది.
భారత వైమానిక దళం ఎస్యు-30 ఎంకెఐను, సి-17 విమానంతో ఆకాశ విన్యాసాలలో పాల్గొంటుండగా, ఆర్ఎంఎఎఫ్ ఎస్యు 30 ఎంకెఎం విమానాలను ఎగురవేయనుంది. భారతీయ వైమానిక దళం నేరుగా కౌంతన్లోని ఆర్ఎంఎఎఫ్ స్థావరాన్ని చేరుకునేందుకు తన వైమానిక స్థావరాలలో ఒకదాని నుంచి బయలుదేరి వెళ్ళింది.
ఈ విన్యాసాలు భారతీయ వైమానిక దళ సభ్యులకు ఆర్ఎంఎఎఫ్లోని అత్యుత్తమ నిపుణులతో ఉత్తమ అభ్యాసాలను పంచుకునేందుకు, నేర్చుకునేందుకు అవకాశాన్ని కల్పిస్తుంది. అదే సమయంలో పరస్పర పోరాట సామర్ధ్యాలను చర్చించేందుకు తావు ఇవ్వనుంది.
నాలుగు రోజులు జరుగనున్న ఈ విన్యాసాలలో ఇరు వైమానిక దళాల మధ్య పలు వైమానిక పోరాట కవాతులు జరుగనున్నాయి.
ఉదరశక్తి దీర్ఘకాలిక స్నేహ బంధాన్ని బలపరచడమే కాక రెండు వైమానిక దళాల మధ్య రక్షణ సహకార మార్గాలను మెరుగుపరచడం ద్వారా ఈ ప్రాంతంలో భద్రతను పెంచనుంది.
సాంఘిక న్యాయం, మరియు సాధికారత మంత్రిత్వ శాఖ
సీనియర్ సిటిజన్లకు ప్రామాణిక సేవల కోసం నమూనా
తల్లిదండ్రులు మరియు సీనియర్ సిటిజన్ల నిర్వహణ మరియు సంక్షేమం  బిల్లు, 2019 లోక్సభలో ప్రవేశపెట్టబడింది.
సమాజంలో ఉమ్మడి కుటుంబ వ్యవస్థ క్రమంగా అంతరించిపోతున్న కారణంగా తల్లిదండ్రులు మరియు సీనియర్ సిటిజన్ల నిర్వహణ మరియు సంక్షేమ చట్టం, 2007 అమలులోకి వచ్చింది. చట్టంలోని నిబంధనలను సక్రమంగా అమలు చేయడం కోసం, రాష్ట్ర-నిర్దిష్ట క్షేత్ర స్థాయి వాస్తవ పరిస్థితులను పరిగణనలోకి తీసుకుని, వారి సంబంధిత రాష్ట్ర నియమాలను తెలియజేయడానికి వీలుగా కేంద్ర ప్రభుత్వం రాష్ట్ర ప్రభుత్వాలు/ యూ టీ లకు నమూనా నిబంధనలను  పంపిణీ చేసింది. దశాబ్దానికి పైగా ఈ చట్టం అమలులో ఉంది. వివిధ లబ్దిదారుల నుండి స్వీకరించిన అభిప్రాయాల ఆధారంగా, చట్టం యొక్క నిబంధనలను మరింత సమకాలీనంగా మరియు ప్రభావవంతంగా చేయడానికి తగిన విధంగా సవరించడం సముచితమని కనుగొనబడింది. అందువల్ల, మంత్రిత్వ శాఖలు, రాష్ట్ర ప్రభుత్వాలు, ఎన్ జీ ఓ లు మరియు ఈ రంగంలోని నిపుణులతో సరైన సంప్రదింపుల తర్వాత, తల్లిదండ్రులు మరియు సీనియర్ సిటిజన్ల నిర్వహణ మరియు సంక్షేమ  బిల్లు, 2019ని లోక్సభలో ప్రవేశపెట్టారు.
సామాజిక న్యాయం మరియు సాధికారత శాఖ సహాయ మంత్రి శ్రీ ఎ. నారాయణస్వామి ఈరోజు రాజ్యసభలో లిఖితపూర్వక సమాధానంలో ఈ సమాచారాన్ని అందించారు.
భారత పోటీ ప్రోత్సాహక సంఘం
మెట్రో క్యాష్ అండ్ క్యారీ ఇండియా ప్రైవేట్ లిమిటెడ్ను రిలయన్స్ రిటైల్ వెంచర్స్ లిమిటెడ్ కొనుగోలు చేసేందుకు సీసీఐ ఆమోదం
మెట్రో క్యాష్ అండ్ క్యారీ ఇండియా ప్రైవేట్ లిమిటెడ్ను రిలయన్స్ రిటైల్ వెంచర్స్ లిమిటెడ్ కొనుగోలు చేసేందుకు కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ఈ ఒప్పందం ద్వారా, మెట్రో క్యాష్ అండ్ క్యారీ ఇండియా ప్రైవేట్ లిమిటెడ్  జారీ చేసిన, పూర్తిగా చెల్లించిన ఈక్విటీ షేర్ క్యాపిటల్ 100% రిలయన్స్ రిటైల్ వెంచర్స్ లిమిటెడ్  చేతికి వస్తుంది.
కొనుగోలు సంస్థ, రిలయన్స్ ఇండస్ట్రీస్ లిమిటెడ్ అనుబంధ కంపెనీ. కొనుగోలు సంస్థ, తన అనుబంధ సంస్థల ద్వారా భారతదేశంలో ఆహారం, కిరాణా సామగ్రి, వస్తువులు, దుస్తులు, పాదరక్షల వంటి ఉత్పత్తుల టోకు, చిల్లర విక్రయాలను చేస్తోంది.
లక్ష్యిత సంస్థ భారతదేశంలో క్యాష్ అండ్ క్యారీ టోకు వ్యాపారం చేస్తోంది.
సీసీఐ వివరణాత్మక ఆదేశం రావలసివుంది.
రహదారి రవాణా, హైవేల మంత్రిత్వ శాఖ
మొత్తం రూ. 4200 కోట్ల వ్యయంతో అభివృద్ధి చేస్తున్న అహ్మదాబాద్- ధొలేరా ఎక్స్ప్రెస్వే పురోగతిని తనిఖీ చేసిన శ్రీ నితిన్ గడ్కరీ
కేంద్ర రోడ్డు రవాణా & హైవేల శాఖ మంత్రి శ్రీ నితిన్ గడ్కరీ అహ్మదాబాద్- ధొలేరా ఎక్స్ప్రెస్వే  పనులను గురువారంనాడు తనిఖీ చేశారు. ఈ 109 కిమీల పొడవైన హరితక్షేత్ర కారిడార్ను మొత్తం రూ 4200 కోట్ల వ్యయంతో అభివృద్ధి చేస్తున్నారు.
ఇది అహ్మదాబాద్ & ధొలేరాను అనుసంధానం చేసేందుకు ముఖ్యమైన మార్గమే కాక ధొలేరా నుంచి అహ్మదాబాద్ మధ్య పలు ప్రత్యేక పెట్టుబడి జోన్లను కూడా అనుసంధానం చేస్తుంది. ఈ ఎక్స్ప్రెస్ వే అహ్మదాబాద్, ధొలేరా మధ్య అధిక వేగంతో ప్రయాణించేందుకు అవకాశం కల్పిస్తూ, ప్రయాణ సమయాన్ని 1 గంట  తగ్గిస్తుంది. ఇది ధొలేరాలోని ఎయిర్పోర్ట్కు కూడా నేరుగా అనుసంధానం చేస్తుంది.
ఈ మార్గం నవగాంవ్లోని ధొలేరా అంతర్జాతీయ ఎయిర్పోర్ట్ ద్వారా సర్ఖేజాను అనుసంధానం చేయడంతో పాటుగా ధొలేరా ప్రత్యేక పెట్టుబడి ప్రాంతం  సమీపంలోని సర్దార్ పటేల్ రింగ్ రోడ్డును కూడా అనుసంధానం చేస్తుంది. ఈ ఎక్స్ప్రెస్ వే అహ్మదాబాద్ & ధొలేరాలో పారిశ్రామిక కార్యకలాపాలు వేగవంతం కావడానికి కూడా తోడ్పడుతుంది.
యువజన వ్యవహారాలు, క్రీడల మంత్రిత్వ శాఖ
చైనాలో కొనసాగుతున్న 19 ఆసియా క్రీడలలో 100 పతకాలను దాటినందుకు క్రీడాకారులను అభినందించిన శ్రీ అనురాగ్ ఠాకూర్
ప్రధాని మోడీ దార్శనికత, ఆయన కల్పించిన సౌకర్యాలు, క్రీడాకారుల పట్టుదల, కృషి అన్నవి భారత్ 100 పతకాలను దాటేందుకు దోహదం చేశాయిః శ్రీ అనురాగ్ సింగ్ ఠాకూర్
చైనాలో జరుగుతున్న 19వ ఆసియా క్రీడలలో 100కు పైగా పతకాలను సాధించినందుకు అందులో పాలుపంచుకుంటున్న క్రీడాకారులకు కేంద్ర యువజన, క్రీడా వ్యవహారాల మంత్రి అభినందనలు తెలిపారు. 140 కోట్ల భారతీయుల తరఫున క్రీడాకారులకు నా అభినందనలు. భవిష్యత్ క్రీడాకారులకే వీరే స్ఫూర్తి అని ఆయన పేర్కొన్నారు. 72 సంవత్సరాల ఆసియా క్రీడల చరిత్రలో, మన క్రీడాకారులు అనేక రికార్డులను బద్దలు చేయడమే కాక కొత్త ఆసియా రికార్డులను సృష్టించారని ఆయన అన్నారు. అథ్లెటిక్స్లో 29 పతకాలు, షూటింగ్లో 22 పతకాలన్నది కొత్త రికార్డు. ప్రధానమంత్రి మోడీ దార్శనికత, ఆయన అందించిన సౌకర్యాలు, క్రీడాకారుల పట్టుదల, కష్టించి కృషి చేయడమన్నది భారత్కు 100 పతకాలను ఖరారు చేసిందని శ్రీ అనురాగ్ ఠాకూర్ అభిప్రాయపడ్డారు. ఈ ఆసియా క్రీడలలో చరిత్ర సృష్టించిన క్రీడాకారులందరికీ తన సెల్యూట్ అంటూ ఆయన అభినందించారు.
ఆసియా క్రీడలలో హాకీ టీమ్ చాలా బాగా రాణించిందని, భవిష్యత్తులో టోర్నమెంటులకు ఆత్మవిశ్వాసంతో వెళ్లేందుకు ఇది తోడ్పడుతుందన్నారు. ప్రధాని మోడీ ఇచ్చిన ఖేలోగే తో ఖిలోగే అన్న ప్రత్యేక నినాదం, ఆలోచన ప్రక్రియను మార్చడం, సౌకర్యాలను కల్పించడం ద్వారా ఫలితాలు వస్తాయని, నేడు అదే జరుగుతోందని అన్నారు.